উল্লেখ্য, এর আগেই মুকুলকে সমন পাঠিয়েছিল ইডি। কিন্তু, ব্যস্ততার কথা বলে হাজিরা এড়িয়ে গিয়েছেন তিনি। শুক্রবার ইডি-র দফতরে তাঁর হাজিরা দেওয়ার কথা ছিল। তবে দলীয় কাজে ব্যস্ত থাকবেন মুকুল। সে জন্য বৃহ্স্পতিবারই হাজির হলেন ইডি দফতরে।  নারদকাণ্ডের তদন্ত করছে ইডি ও সিবিআই। ইতিমধ্যে সিবিআই ঘটনার পুনর্নির্মাণ করতে চেয়ে মুকুল রায়কে নোটিস পাঠিয়েছে। সদ্য বিজেপিতে যোগ দিয়েছেন মুকুল। সেদিনই এই প্রসঙ্গ ওঠায় বিজেপির কেন্দ্রীয় নেতৃত্ব এবং মুকুল নিজে দাবি করেছিলেন, আইন আইনের পথেই চলবে। তৃণমূল শিবির অবশ্য দাবি করেছে, সিবিআই, ইডি-র হাত থেকে বাঁচতেই দল ছেড়েছেন তিনি।